เช็ดตัวแมว อาบน้ำลูกแมว เตรียมพร้อมก่อนอาบน้ำให้ลูกแมว
คุณจะเริ่มต้นด้วยการใช้ผ้าขนหนูซับตัวลูกแมวก่อนจะใช้ผ้าห่อตัวมันก็ได้ การทำแบบนี้จะช่วยกำจัดความชื้นส่วนหนึ่งออกไปและช่วยให้มันไม่รู้สึกว่าถูกคุณกักขังอยู่ในที่เปียกๆ แค่ซับหน้า ตัว และขนของมันเบาๆ จะช่วยให้ลูกแมวรู้สึกผ่อนคลายก่อนถูกห่อในผ้าขนหนูได้ บางคนชอบใช้ไดร์เป่าผมแบบเปิดระดับต่ำที่สุดเพื่อเป่าตัวแมวให้แห้ง คุณต้องเป็นคนเลือกสิ่งที่แมวคุณชอบเอง แมวบางตัวชอบไดร์เป่าผม บางตัวก็กลัวมาก ถ้าเจ้าเหมียวของคุณโอเคกับไดร์แล้วล่ะก็ ให้เปิดไดร์ที่ระดับต่ำสุดและเป่าขนมันเบาๆ แบบเดียวกับที่คุณจะเป่าผมตัวเอง และระวังอย่าให้แมวกลัวหรือเจ็บตัว เมื่อห่อได้แล้ว คุณควรรีบเช็ดตัวแมวเพื่อกำจัดความชื้นส่วนใหญ่ออกไป อย่าลืมนะว่าสัตว์เล็กหลายชนิดจะสูญเสียความร้อนในร่างกายได้ง่ายเมื่อขนชื้น ดังนั้นจึงควรเช็ดขนแมวให้แห้งที่สุดที่จะทำได้ จากนั้นหาแหล่งความร้อนให้มันไปทำตัวให้แห้งเองต่อ ผ้าขนหนูอาจทำให้แมวรู้สึกกลัวและมันอาจเสียขวัญนิดหน่อย แต่คุณก็ควรต้องเช็ดตัวมันให้แห้งให้ถึงที่สุดจริงๆ หลังจากนั้นลูกแมวก็อาจสะบัดตัวเหมือนกับหมาเพื่อกำจัดน้ำให้หมดไป ถ้าลูกแมวของคุณมีขนยาว คุณควรแปรงขนให้มันหลังอาบน้ำด้วยเพื่อกำจัดขนที่อาจพันกันจากการอาบน้ำ หลังจากอาบน้ำเสร็จแล้ว ควรให้ขนม กอดหรือจูบลูกแมว มันเพิ่งผ่านประสบการณ์น่าสยองขวัญมาเชียวนะ! แมวส่วนใหญ่ยิ่งเกลียดน้ำอยู่ด้วย (ยกเว้นแมวพันธุ์เตอร์กิชแวนกับเบงกอล ) ถึงแม้ในที่สุดแล้วลูกแมวของคุณจะชินกับการอาบน้ำ การอาบน้ำครั้งแรกก็น่าจะไม่เป็นที่ชื่นชอบอยู่ดี และคุณควรจะรับรู้ข้อนี้ นอกจากนั้น ถ้าคุณให้ขนมลูกแมวหลังอาบน้ำ มันจะโยงการอาบน้ำกับสิ่งดีๆ แทนที่จะเป็นสิ่งที่แย่ และน่าจะอยากอาบน้ำมากขึ้นในอนาคต โดยปกติแล้วคนมักอาบน้ำลูกแมวในอ่างน้ำหรือกะละมัง การใช้อ่างเล็กจะช่วยให้อาบน้ำและควบคุมแมวได้ง่ายขึ้น ถ้าจับลูกแมวอาบน้ำในอ่างอาบน้ำขนาดที่คนใช้ก็คงจะยากไปซักหน่อยล่ะ บางคนชอบเติมน้ำให้เต็มอ่างแล้ว “จุ่ม” แมวลงในน้ำ แต่วิธีการนี้อาจทำให้แมวตื่นกลัวได้ และควรเก็บไว้ใช้เป็นวิธีสุดท้ายจะดีกว่า ทางที่ดีคุณควรจับลูกแมวลงในอ่างก่อนแล้วค่อยเทน้ำอุ่นราดตัวมันช้าๆ  จะวางแผ่นยางไว้บนพื้นอ่างหรือกะละมังเพื่อป้องกันไม่ให้ลูกแมวลื่นก็ได้ บางคนชอบเติมในอุ่นใส่อ่างซัก 1-2 นิ้วเพื่อให้อุ้งเท้าลูกแมวชินกับน้ำก่อนจะเริ่มอาบน้ำจริงๆ คุณจะทำแบบนี้เพื่อเป็นการฝึกสำหรับอาบน้ำครั้งต่อไปก็ได้ ยิ่งถ้าแมวของคุณกลัวน้ำมากๆ ล่ะก็ คุณอาจจะต้องค่อยๆ ฝึกให้มันชินกับการอาบน้ำทีละเล็กทีละน้อย แมวของคุณคงพยายามเกาะทุกอย่างที่ขวางหน้าเพื่อให้ไม่ต้องลงอ่าง คุณควรอุ้มมันลงจากสิ่งที่เกาะอยู่อย่างเบามือ แกะเท้าออกทีละข้างแล้ววางลูกแมวกลับลงไปในอ่าง คุณจะจับไหล่แมวกดไว้เบาๆ และใช้อีกมือถูแชมพูที่หลังแมวระหว่างที่กดท่อนล่างของมันไว้ก็ได้ พยายามอย่าให้เสียงของคุณฟังดูตื่นกลัวหรือกังวล เพื่อที่ลูกแมวของคุณจะได้รู้สึกสบายใจและสงบ ถ้าคุณแสดงอาการไม่มั่นใจแล้วล่ะก็ แมวก็จะรู้ว่าคุณกังวลและกระสับกระส่ายตามคุณไปด้วย ลูบตัวลูกแมวของคุณระหว่างที่จับหลังหรือไหล่ของมันไว้ให้มั่น ถ้าแมวดูสงบกว่าเมื่อเอาขาหน้าสองข้างไว้นอกอ่าง คุณจะปล่อยให้มันอยู่ท่านั้นก็ได้แทนที่จะจับมันไว้ในอ่างทั้งตัว พอจับลูกแมวลงอ่างได้แล้ว ให้ค่อยๆ ราดน้ำอุ่นลงบนตัวแมวจนเปียกทั้งตัว ควรเทน้ำอย่างเบามือ จะลูบขนแมวไปด้วยก็ได้เพื่อให้แมวรู้สึกสงบ ถ้าคุณมีผู้ช่วย จะให้คนหนึ่งคุมแมวโดยจับไหล่แมวเอาไว้ ขณะที่อีกคนเทน้ำก็ได้ อย่าเทน้ำราดแมวทีละมากกว่า 1 ถ้วย และพยายามอย่าให้น้ำโดนหน้าแมว อีกวิธีที่ทำได้คือเติมน้ำในอ่างครึ่งหนึ่งแล้วจุ่มตัวแมวลงในน้ำ ถ้าคุณเลือกวิธีนี้ ให้เริ่มต้นด้วยการอุ้มแมวใส่น้ำอุ่นนิดหน่อยจนอุ้งเท้ามันเปียกเล็กน้อย ชมมัน แล้วค่อยจุ่มตัวลงน้ำเพิ่มขึ้น อย่างไรก็ตาม ถ้าคุณจะใช้วิธีนี้ ทางที่ดีควรเติมน้ำใส่อ่างตอนที่ลูกแมวของคุณไม่อยู่ในห้องนั้นด้วย เพราะแมวบางตัวกลัวเสียงน้ำไหล เทแชมพูนิดหน่อยใส่มือ ถูเข้าด้วยกันแล้วเริ่มถูหลังแมว ต่อด้วยหาง ขาหลัง ขาหน้าและคอ อย่าลืมถูท้องด้วยนะ ถ้าลูกแมวมีท่าทางไม่ชอบขั้นตอนนี้เลย จะถูแชมพูทีละจุด ล้างน้ำ แล้วค่อยไปถูจุดใหม่ก็ได้ คุณคงไม่อยากถูแชมพูให้เจ้าเหมียวทั้งตัวแล้วปล่อยให้มันวิ่งหนีไปทั้งทียังไม่ทันล้างใช่ไหม จะใช้มือหรือผ้าขนหนูเพื่ออาบน้ำแมวก็ได้  คุณควรนวดแชมพูใส่ขนและตัวแมวอย่างเบามือ ให้ทำเหมือนกับว่ากำลังสระผมให้เด็กทารกอยู่ อย่าถูขนแมวแรงเกินไป ถ้าคุณมือเบาแล้วลูกแมวก็จะรู้สึกผ่อนคลายมากกว่า เจ้าเหมียวของคุณอาจจะไม่ชอบแชมพูเท่าไหร่นัก คุณก็ต้องคอยทำให้มันอุ่นใจและสงบโดยการแสดงท่าทีสงบเองด้วย พยายามอย่าให้แชมพูเข้าตาลูกแมว คุณคงไม่อยากให้มันเจ็บตัวระหว่างอาบน้ำหรอกนะ พอถูแชมพูให้ลูกแมวเสร็จแล้ว ก็ล้างแชมพูออกได้เลย เทน้ำจากเหยือกลงบนตัวแมวแล้วใช้มือถูขนของมันจนน้ำที่ไหลลงจากตัวมันใสสะอาด หรือถ้าแมวของคุณอยู่ในอ่างล้างมือ ก็ปล่อยน้ำออกจากอ่างให้น้ำไหลลงท่อให้หมด คอยเทน้ำทีละนิดราดตัวแมวจนกระทั่งแชมพูหมดไป จะใช้ผ้าขนหนูเปียกช่วยเช็ดตัวแมวด้วยก็ได้ แมวบางตัวชอบก๊อกน้ำมาก ถ้าแมวของคุณไม่กลัวน้ำจากก๊อกและคุณจับมันอาบน้ำในอ่างล้างมือแล้วล่ะก็ จะเปิดน้ำก๊อกเบาๆ เพื่อล้างตัวแมวก็ได้ คุณไม่จำเป็นต้องล้างหน้าลูกแมวด้วยแชมพู แค่ใช้น้ำนิดหน่อยก็จะทำความสะอาดได้เพียงพอและทำให้มันสดชื่นแล้ว จะใช้ผ้าขนหนูเปียกซับหน้ามันเบาๆ ก็ได้ แต่ระวังอย่าให้น้ำเข้าตาหรือหูแมว และต้องล้างหน้าแมวอย่างอ่อนโยน แมวบางตัวไม่ชอบให้ใครมาจับหน้า โดยเฉพาะในกรณีที่มีน้ำมาเกี่ยวข้อง ฉะนั้นคุณจึงควรมือเบาที่สุดเท่าที่เป็นไปได้ ไม่ว่าจะเกิดอะไรขึ้น ห้ามเอาหน้าลูกแมวจุ่มน้ำ ไม่อย่างนั้นมันจะตกใจกลัวแน่นอน ความจริงแล้วแมวบางตัวไม่ต้องอาบน้ำเลยด้วยซ้ำ เพราะพวกมันเป็นสัตว์ที่ดูแลรักษาความสะอาดของตัวเองดีมาก แต่ถ้าแมวของคุณมีเห็บ หรือไปเหยียบของเหม็นเน่ามา หรือดูท่าทางสกปรกแล้วล่ะก็ คงถึงเวลาที่จะต้องอาบน้ำให้มันแล้วล่ะ ถ้าลูกแมวของคุณยังเด็กมาก คุณควรใช้ผ้าขนหนูเปียกหรือหมาดๆ เช็ดตัวแมวแทนที่จะอาบน้ำให้เลย  ปรึกษาสัตวแพทย์ว่าควรอาบน้ำให้ลูกแมวเมื่อไหร่ดี ถ้ายึดตาม Animal Compassion Network แล้ว คุณควรรอให้ลูกแมวอายุอย่างน้อย 8 อาทิตย์ก่อนที่จะอาบน้ำให้มัน  ข้อดีของการอาบน้ำให้ลูกแมวตั้งแต่ที่มันยังเล็กคือจะทำให้มันชินกับการอาบน้ำถ้ามันทำตัวเองสกปรกบ่อยๆ ข้อควรจำมีเพียงว่า ปกติแล้วแมวนั้นใช้เวลาประมาณ 30% ของมันไปกับการดูแลตัวเอง จึงไม่ควรต้องอาบน้ำเกินปีละ 1-2 ครั้งนอกจากว่ามันสกปรกมากจริงๆ ไม่ว่าลูกแมวของคุณจะเรียบร้อยน่ารักแค่ไหน ถ้าถูกจับอาบน้ำครั้งแรกก็คงต้องออกอาการไม่พอใจบ้างล่ะ ดังนั้นคุณจึงควรตัดเล็บให้มันซักหน่อยเพื่อป้องกันไม่ให้มันข่วนคุณระหว่างกำลังอาบน้ำ เพราะถึงแม้ลูกแมวจะแรงไม่เยอะเท่าแมวที่โตเต็มวัย คุณก็อาจเจ็บตัวได้อยู่ดี ฉะนั้นตัดเล็บให้มันเพื่อป้องกันตัวดีกว่า ถึงเจ้าเหมียวจะไม่ค่อยพอใจก็ตาม  อย่างไรก็ตาม ไม่ควรตัดเล็บลูกแมวก่อนจะอาบน้ำทันที ทางที่ดีควรตัดเล็บให้มันวันก่อนหน้าหรืออย่างน้อยก็สองสามชั่วโมงก่อนจะอาบน้ำ เพราะแมวบางตัวอาจอารมณ์เสียและฉุนเฉียวได้หลังตัดเล็บเสร็จ และแมวน้อยของคุณควรจะสงบนิ่งก่อนเริ่มอาบน้ำ ถ้าคุณยังไม่ได้ตัดเล็บให้ลูกแมว ก็ควรเว้นช่วงซักหน่อยระหว่างการตัดเล็บและอาบน้ำ เว้น 1 วันเต็มไปเลยก็ได้ เพราะแค่ตัดเล็บก็อาจเป็นประสบการณ์ใหม่ที่น่ากลัวสำหรับเจ้าเหมียวแล้ว ถ้าอาบน้ำต่อทันทีก็อาจยิ่งทำให้มันกลัวมากกว่าเดิม ก่อนจะอาบน้ำให้ลูกแมว คุณควรแปรงขนให้มันก่อน ตั้งแต่ตัว ขา ท้อง จนถึงหัวด้วย ขั้นตอนนี้สำคัญมากเพราะเป็นการแปรงขนให้หายพันกัน หากคุณไม่แปรงขนให้ลูกแมวก่อนอาบน้ำ ระหว่างอาบขนจะยิ่งพันกันหนักขึ้นอีก ฉะนั้นอย่าข้ามขั้นตอนนี้นะ ลูกแมวบางตัวชอบถูกแปรงขนมากเพราะทำให้มันรู้สึกผ่อนคลาย ในขณะที่แมวบางตัวก็อาจรู้สึกตื่นกลัวและไม่ชอบเวลาถูกแปรงขน ถ้าลูกแมวของคุณเป็นแบบหลังแล้วล่ะก็ ควรให้เวลามันสงบลงซัก 1-2 ชั่วโมงก่อนอาบน้ำให้ นอกจากนั้น ถ้าให้ขนมลูกแมวหลังแปรงขนก็อาจช่วยให้มันชอบขั้นตอนนี้มากขึ้นก็ได้ อย่าอาบน้ำให้ลูกแมวขณะที่ใส่เสื้อเปิดแขนและหน้าอก ทางที่ดีควรใส่เสื้อแขนยาวที่หนาพอประมาณเพื่อป้องกันไม่ให้ถูกลูกแมวข่วน บางคนแนะนำให้ใส่อะไรป้องกันมือด้วยซ้ำ แต่นี่อาจจำเป็นเฉพาะสำหรับเจ้าของแมวที่ชอบกัดและข่วนเท่านั้น ยังไงก็กันไว้ดีกว่าแก้ ฉะนั้นใส่เสื้อแขนยาวกันรอยข่วนทั่วแขนดีกว่า ลองพยายามหาเสื้อผ้าฝ้ายหนาๆ มาใส่ดู เพื่อที่ลูกแมวจะได้ไม่สามารถเอากรงเล็บไปข่วนทะลุเสื้อคุณได้ ลูกแมวต้องใช้แชมพูพิเศษ ส่วนแมวที่มีเห็บก็ต้องใช้แชมพูสูตรกำจัดเห็บและไข่เห็บ สำหรับแมวที่ไม่มีเห็บนั้นสามารถใช้แชมพูแมวธรรมดาได้ แชมพูเหล่านี้หาซื้อได้ตามร้านขายสัตว์เลี้ยง คลีนิคสัตวแพทย์ และร้านขายของออนไลน์ ถ้ามีข้อสงสัย ให้ปรึกษาพนักงานขายดู ห้ามอาบน้ำลูกแมวด้วยสบู่หรือแชมพูคน เพราะอาจทำให้ลูกแมวเจ็บหรือผิวหนังของมันระคายเคืองได้ ห้ามใช้แชมพูสำหรับหมาด้วย แชมพูที่ใช้ต้องเป็นแชมพูสำหรับลูกแมวเท่านั้น เมื่อคุณพร้อมจะอาบน้ำให้ลูกแมวของคุณแล้ว ให้เตรียมน้ำใส่เหยือกสำหรับราดบนตัวแมวและผ้าขนหนูไว้เช็ดตัว เปิดแชมพูไว้ให้พร้อม ถ้ามีคนช่วยอาบน้ำด้วยก็ยิ่งดีเลย! การเตรียมอุปกรณ์ทุกอย่างไว้ก่อนจะช่วยให้อาบน้ำลูกแมวได้สะดวกขึ้น คุณคงไม่อยากพบว่าตัวเองลืมแชมพูหรือผ้าเช็ดตัวแมวไว้ในห้องอื่นตอนที่จับเจ้าเหมียวลงอ่างได้แล้วหรอก การปิดประตูห้องน้ำไว้ก็เป็นวิธีที่ดีที่จะกันไม่ให้ลูกแมววิ่งหนีไปได้ ถ้าลูกแมวของคุณทั้งเด็กและไม่เคยอาบน้ำมาก่อนด้วย คุณสามารถทำให้อ่างน้ำเป็นสถานที่ที่น่ากลัวน้อยลงสำหรับมันได้โดยการเอาของเล่นชิ้นโปรดของลูกแมวใส่อ่างอาบน้ำลงไปด้วย หรือสร้างบรรยากาศที่สนุกสนานและมีความสุข เพื่อที่ลูกแมวจะได้ไม่คิดว่าการอาบน้ำเป็นสิ่งที่น่ากลัว นอกจากนั้น คุณจะเล่นกับลูกแมวในอ่างก่อนจะอาบน้ำให้มันก็ได้ เพื่อให้มันชินกับสภาพแวดล้อมบริเวณนั้น เมื่อถึงเวลาอาบน้ำ คุณจะเอาของเล่นที่ลูกแมวชอบอยู่แล้ว หรือของเล่นสำหรับอาบน้ำใส่ลงไปในอ่างเพื่อให้มันรู้สึกสบายใจก็ได้ ลองเอาของเล่นสำหรับอาบน้ำให้ลูกแมวเล่นก่อนอาบน้ำดู มันจะได้ชินกับของเล่นเหล่านั้น ข้อนี้สำคัญมาก อย่าจับลูกแมวอาบน้ำทันทีหลังจากที่คุณเพิ่งเล่นกับมันไปครึ่งชั่วโมงและมันกำลังคึกอยู่ หรือหลังจากที่มันกำลังตื่นเต้นเพราะเห็นแมลงอยู่อีกห้องมา ควรหลีกเลี่ยงการอาบน้ำก่อนเวลาอาหารด้วย ไม่อย่างนั้นมันจะอยู่ไม่สุขเพราะอยากกินข้าวมากกว่าอาบน้ำ ทางที่ดีควรเลือกอาบน้ำเวลาที่มันกำลังสงบ พักผ่อนอยู่ หรือผ่อนคลายไม่ได้ต้องการอะไร  ถึงแม้พออาบน้ำแล้วลูกแมวก็จะคึกอยู่ดี ก็ควรเริ่มต้นอาบน้ำตอนที่มันกำลังสงบ จะได้ง่ายต่อตัวคุณเองและแมวด้วย คุณจะกะเวลาเล่นกับลูกแมวจนมันเหนื่อยแล้วปล่อยให้เวลาผ่านไปซักครึ่งชั่วโมงเพื่อให้มันสงบลงแล้วค่อยจับอาบน้ำก็ได้
ซับตัวแมวให้แห้ง. ห่อตัวลูกแมวด้วยผ้าขนหนูหนาๆ ผืนใหญ่ๆ เพื่อเช็ดตัวให้แห้ง. ให้รางวัลลูกแมว. เตรียมน้ำสำหรับอาบลูกแมว. พยายามช่วยให้ลูกแมวอยู่ในความสงบ. เทน้ำลงไปเลย. ถูแชมพูบนตัวลูกแมว. ใช้น้ำอุ่นล้างตัวแมว. ล้างหน้าแมวด้วยน้ำเปล่า. รู้จักดูให้ออกว่าลูกแมวต้องอาบน้ำเมื่อไหร่. ตัดเล็บให้ลูกแมว. แปรงขนให้ลูกแมว. ใส่เสื้อผ้าที่มิดชิด. เตรียมแชมพูลูกแมวให้พร้อม. เตรียมอุปกรณ์อาบน้ำลูกแมว. ทำให้การอาบน้ำเป็นประสบการณ์ที่ดีสำหรับลูกแมว. อาบน้ำให้ลูกแมวตอนที่มันกำลังสงบอยู่.
https://www.wikihow.com/Bathe-a-Kitten https://www.wikihow.com/Bathe-a-Kitten https://www.wikihow.com/Bathe-a-Kitten
Drying Your Kitten Bathing Your Kitten Getting Ready to Bathe Your Kitten